**NOLIKUMS**

**Jēkabpils atklātais turnīrs novusā personām ar īpašām vajadzībām**

**“Ziemassvetku kauss 2016”**

(individuālās sacensības)

**MĒRĶI UN UZDEVUMI**

1. Veicināt personu ar īpašām vajadzībām iesaistīšanos novusa sacensībās, popularizēt šo sporta veidu Latvijā.
2. Paaugstināt sportistu meistarību.
3. Noskaidrot labākās novusa spēlētājus.

**VIETA UN LAIKS**

1. Sacensību vieta: Agrobiznesa koledža, Pasta iela 1, Jēkabpils, LV – 5201
2. Karte <https://goo.gl/maps/9gJZcJraz3o> ieeja no Andreja Pormaļa ielas 14
3. Sacensību laiks: **2016.gada 17.decembris**
4. Reģistrēšanās: no **9:00 – 10:00**, (reģistrējoties jāuzrāda invalīda apliecība)
5. Sacensību atklāšana: **10:00**

**SACENSĪBU VADĪBA**

Sacensības organizē biedrība IADC “AUSMA” sadarbībā ar Jēkabpils sporta centru un Salas novada pašvaldību, galvenais tiesnesis: Ivars Puida, nacionālā kategorija

**DALĪBNIEKI UN SACENSĪBU KĀRTĪBA**

1. Sacensībām tiek pielaisti dalībnieki, kuriem ir piešķirta invaliditāte un to var apliecināt, uzrādot invalīda apliecību.

Sacensībās varēs piedalīties 30 dalībnieki katrā kategorijā, kuri būs atsūtījuši savus pieteikumus līdz 2016.gada 10.decembrim un samaksājuši dalības maksu 5.00 eiro (balvu fonds, pusdienas) sacensību dienā lidz 9:45. Priekšroka tiks dota novusa spēlētājiem, kuri pirmie atsūtīs pieteikumu. Visi pieteikušies tiks informēti par ieklaušanu vai neiekļaušanu dalībnieku sarakstā.

1. Sportistiem jābūt savām kijām, ripām (mammām), maiņas apaviem. Arī pavadošajām personām nepieciešami maiņas apavi.
2. Sacensībās atsevišķās grupās startē personas, kas spēlē sēdus un personas, kas spēlē stāvus. Ja kādā no spēļu grupām ir neliels dalībnieku skaits, grupas var apvienot.
3. Sacensības notiek saskaņā ar LNF apstiprinātiem spēles noteikumiem.
4. Sacensību kārtību nosaka organizētājs atkarībā no pieteikto dalībnieku skaita.
5. Ja dalībnieku skaits nav lielāks par 14 – pēc riņķa sistēmas.
6. Ja dalībnieku skaits 15 un vairāk, spēlē pēc Šveices sistēmas 7 kārtas. Neatkarīgi no sacensību kārtības (Šveice vai aplis) spēles notiek 4 (četros) setos.
7. Par uzvaru (3-0;3-1) tiek piešķirts 1 punkts, par neizšķirtu rezultātu (2-2) – 0,5 punkts, par zaudējumu (0-3;1-3) – nulle punktu.

**UZVARĒTĀJU NOTEIKŠANA**

1. Uzvar dalībnieks ar lielāko kopējo punktu summu.
2. Dažādu grupu spēlētāji, kuri (nelielā spēlētāju skaita dēļ) apvienoti un spēlē vienā grupā, tiek vērtēti atsevišķi, savas grupas ietvaros. Vietas nosakot pēc iegūtajiem punktiem kopējā grupā.
3. Vienāda punktu skaita gadījumā vienas grupas diviem spēlētājiem par 1.vietu tiek noteikta pārspēle 5 setos (līdz 3 setu uzvarai). Pirmā sitiena tiesības spēlētājam ar augstāku Buholca koeficentu. Galdu pārspēlei nosaka tiesnesis.
4. Vienāda punktu skaita gadījumā vienas grupas trim un vairāk spēlētājiem vietu secību nosaka:

4.1. spēlējot pēc riņķa sistēmas:

- pēc izcīnītajiem punktiem savstarpējās spēlēs;

- pēc savstarpējo spēļu setu attiecības;

- pēc Bergera koeficenta;

- pēc visu setu attiecības.

4.2. spēlējot pēc Šveices sistēmas:

- pēc Buholca koeficenta (visu pretinieku punktu summa);

- pēc nepilnā Buholca koeficenta (visu pretinieku punktu summa mīnus mazākā p-tu summa);

- pēc uzvaru skaita pēdējās 2 spēlēs, 3 spēlēs u.t.t.

1. Noteiktu situāciju gadījumā pamatojoties uz turnīra organizatoru lēmumu var tikt piemēroti spēles ierobežojumi. Pielikums Nr.1.

**APBALVOŠANA**

Pirmo trīs vietu ieguvēji katrā sacensību grupā tiek apbalvoti ar attiecīgās pakāpes diplomiem un kausiem.

**PIEDALĪŠANĀS NOTEIKUMI**

1. Visus izdevumus, kas saistīti ar transportu, uzturēšanos sacensību vietā un piedalīšanos sacensībās, dalībnieki sedz paši.
2. Katram dalībniekam jābūt savai kijai un ripai (mammai). Pārējo novusa spēles inventāru nodrošina turnīra organizētāji.
3. Dalības maksa 5.00 eiro (balvu fonds, pusdienas).

**PIETEIKUMI**

1. Pieteikumus sūta klubi, biedrības vai paši sportisti norādot dalībnieka **pilnu uzvārdu, vārdu, dzimšanas datus, dzīves vietu**, telefonu un E-pasta adresi, kā arī atbildīgo personu, kam sūtīt apliecinājumu par iekļaušanu vai neiekļaušanu dalībnieku sarakstā, **Pieteikumā obligāti jānorāda dalībnieku kustības iespējas, piem.- dalībnieks riteņkrēslā.** Vai piedalisies seminārā par SWISS programmu.
2. Pieteikumi sūtāmi: Valdim Strodam uz E-pasta adresi [iadcausma@inbox.lv](mailto:iadcausma@inbox.lv) .
3. Pieteikumi iesniedzami līdz **2016.gada 10.decembrim** Pēc šī termiņa saņemtie un prasībām neatbilstoši pieteikumi netiks izskatīti un dalībnieki sacensībās netiks pielaisti! Papildinformācija iegūstama pa telefonu 28311319 vai E-pastu [iadcausma@inbox.lv](mailto:iadcausma@inbox.lv)

**PAPILDUS INFORMĀCIJA**

2016.gada 18.decembrī pulkst. 10:00 seminārs par SWISS programmu. Tiks sniegta informācija par darbu ar programmām un tabulām, ka arī citi jautājumi. Noderīga informācija visiem kas spēlē novusu un interesējas par tiesāšanas niansēm. Vēlams portatīvais dators.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

PIETEIKUMS

**Jēkabpils atklātais turnīrs novusā personām ar īpašām vajadzībām**

**“Ziemassvetku kauss 2016”**

(individuālās sacensības)

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Vārds un uzvārds** | Dzimšanas diena | **Dzives vieta** | **Telefons** | **E-mail** | **Spēles sēdus vai stāvus** | **Piedalīšanās seminārā** (Ja, nē) |
| **1.** | Alberts Mežapiepe | 03.03.1977. | Rīga | 23434349 | estu@gmail.com | stāvus | jā |
| **2.** |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Pielikums Nr. 1

LAIKA REGLAMENTS

1. Sacensību kārtas laika atskaite sākas no brīža, kad tiesnesis izsaucis spēlētājus pie galda. Kārtas starta laiku atzīmē tiesnesis.
2. Tiesnesis fiksē laiku kad beigušās visas kārtas spēles izņemot divas pēdējās vienā sacensību grupā.
3. Laika ierobežošanas reglaments stājas spēkā, ja starpība starp 2.punktā un 1.punktā noteikto laiku ir lielāka par 35 minūtēm. Šis noteikums attiecas uz abiem spēlētāju pāriem, kuri turpina spēli 2.punktā minētajā brīdī.
4. Laika ierobežošanas reglaments stājas spēkā arī gadījumā, ja 35 minūtes pēc kārtas sākuma spēli turpina tikai viens sacensību pāris.
5. Gadījumā, ja noteiktajā brīdī rezultāts spēlē ir neizšķirts (0:0 vai 1:1), neatkarīgi no spēles situācijas, spēle tiek pārtraukta un spēlē tiek fiksēts neizšķirts rezultāts.
6. Gadījumā, ja noteiktajā brīdī viens no spēlētājiem apsteidz pretinieku par 2 vinnētiem setiem (2:0) spēle tiek pārtraukta, un līderim tiek fiksēta uzvara.
7. Gadījumā, ja norādītajā brīdī viens no spēlētājiem ir vadībā ar viena seta pārsvaru (1:0 vai 2:1) šim galdam tiek noteikts individuāls tiesnesis. Spēle turpinās vēl 5 minūtes vai līdz notiekošā seta beigām stingri ievērojot 30 sekunžu limitu vienam sitienam.
8. Ja 5 minūšu laikā, pēc individuālā tiesneša darbības sākuma, sets tiek izspēlēts, spēle tiek pārtraukta un tiek noteikts rezultāts saskaņā ar 5.un 6.punktu ņemot vērā pēdējā seta rezultātu. Ja pēc 5 minūtēm sets netiek pabeigts tiesnesis dod spēlētājiem sekojošas iespējas:
   1. Abiem spēlētājiem pabeigt pirmās seta sitienu sērijas, ja notiek „pārštose” un izspēlēt pirmās sitienu sērijas sekojošajā setā,
   2. Pabeigt sitienu sēriju spēlētājam, kuram laika fiksācijas brīdī ir sitiena tiesības,
   3. Ja 8.2. punktā noteiktajā gadījumā sitiena tiesības ir spēlētājam, kurš minētajā spēlē ir līderis, tad pretiniekam tiek dotas tiesības uz vēl vienu sitienu sēriju.
9. Ja spēles noslēgumā tika fiksēts neizšķirts to ieraksta protokolā. Pretējā gadījumā (ja sets netiek izspēlēts līdz galam) uzvara tiek piešķirta līderim.
10. Kad pagājušas 30 minūtes pēc katras kārtas sākuma tiesnesim jābrīdina spēlētāji, ka pēc 5 minūtēm stāsies spēkā laika ierobežošanas reglaments.